CELEX: 32012R0350
Language: mt
Date: 2012-04-23 00:00:00
Title: Regolament ta' Implimentazzjoni tal-Kunsill (UE) Nru 350/2012 tat- 23 ta' April 2012 li jimplimenta r-Regolament (UE) Nru 267/2012 dwar miżuri restrittivi kontra l-Iran

24.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 110/17
            
         REGOLAMENT TA' IMPLIMENTAZZJONI TAL-KUNSILL (UE) Nru 350/2012
   tat-23 ta' April 2012
   li jimplimenta r-Regolament (UE) Nru 267/2012 dwar miżuri restrittivi kontra l-Iran
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament (UE) Nru 267/2012 tat-23 ta' Marzu 2012 dwar miżuri restrittivi kontra l-Iran (1), u b'mod partikolari l-Artikolu 46(2) tiegħu,
   Billi:
   
               (1)
            
            
               Fit-23 ta' Marzu 2012, il-Kunsill adotta r-Regolament (UE) Nru 267/2012.
            
         
               (2)
            
            
               Il-Kunsill iqis li m'għadx hemm raġunijiet biex persuna u żewġ entitajiet jinżammu fuq il-lista ta' persuni fiżiċi u ġuridiċi, entitajiet u korpi soġġetti għal miżuri restrittivi li tinsab fl-Anness IX tar-Regolament (UE) Nru 267/2012.
            
         
               (3)
            
            
               Il-lista li tinsab fl-Anness IX tar-Regolament (UE) Nru 267/2012 għandha għalhekk tiġi emendata kif meħtieġ,
            
         ADOTTA DAN IR-REGOLAMENT:
   Artikolu 1
   Il-persuna u l-entitajiet elenkati fl-Anness ta' dan ir-Regolament huma b’dan imħassra mil-lista li tinsab fl-Anness IX tar-Regolament (UE) Nru 267/2012.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fil-Lussemburgu, it-23 ta’ April 2012.
      
         
            Għall-Kunsill
         
         
            Il-President
         
         C. ASHTON
      
   
   
      (1)  ĠU L 88, 24.3.2012, p. 1
   
   
      ANNESS
      
         PERSUNA U ENTITAJIET IMSEMMIJIN FL-ARTIKOLU 1
      
      A Sedghi
      Walship SA
      Morison Menon Chartered Accountant